MT Il-Ġurnal Uffiċjali ta’ l-Unjoni Ewropea C 230/7

Informazzjoni fil-qosor ikkomunikata mill-Istati Membri dwar għajnuniet mill-Istat mogħtija skont ir-Regolament tal-Kummissjoni (KE) Nru 1857/2006 dwar l-applikazzjoni tal-Artikoli 87 u 88 tat-Trattat tal-KE għall-għajnuniet mill-Istat lill-impriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001

(2008/C 230/07)

Numru XA: XA 264/07

Stat Membru: L-Estonja

Reġjun: L-Estonja

Titlu ta' l-iskema ta' l-għajnuna jew isem il-kumpanija li tirċievi l-għajnuna individwali: Newcastle` haiguse likvideerimise kulude katmine Abja Muna OÜ-le

Bażi ġuridika: Loomatauditõrje seadus (RT I 1999, 57, 598; 97, 861; 2000, 82, 526; 2001, 3, 4; 88, 531; 93, 566; 2002 13, 80; 61, 375; 63, 387; 96, 566; 2004, 19, 135; 34, 236; 2005, 37, 286; 61, 477; 2006, 21, 162; 2007, 1,1; 12, 66; 11, 114)

Vabariigi Valitsuse 1. augusti 2000. a määrus nr 260

Eriti ohtlike loomataudide ennetamise ja tõrjega seotud kulude hüvitamise tingimused ja kord (RT I 2000, 64, 420; 2006, 31, 241)

Nefqa annwali ppjanata skond l-iskema jew ammont globali ta' l-għajnuna individwali mogħtija lill-kumpanija: L-ammont totali: EEK 550 000

Intensità massima ta' l-għajnuna: Sa 100 %

Data ta' l-implimentazzjoni: L-10 ta' Ottubru 2007

Tul ta' żmien ta' l-iskema jew l-għoti ta' l-għajnuna individwali: Il-31 ta' Diċembru 2007

Għan ta' l-għajnuna: L-għajnuna tingħata skond l-Artikolu 10 tar-Regolament (KE) Nru 1857/2006.

Skond l-Artikolu 10(1) tar-Regolament (KE) Nru 1857/2006, il-Ministeru ta' l-Agrikoltura jagħti l-għajnuna lir-raħħala permezz tal-Bord Veterinarju u ta' l-Ikel. Skond l-Artikolu 10(2) tar-Regolament (KE) Nru 1857/2006, il-Ministeru ta' l-Agrikoltura jagħti l-għajnuna lill-Bord Veterinarju u ta' l-Ikel, li mbagħad jikkumpensa r-raħħal għall-ispejjeż imġarrba

Settur(i) konċernat(i): Kodiċi nace A00124 (tjur ta' l-irziezet)

Isem u indirizz ta' l-awtorità li tagħti l-għajnuna:

Põllumajandusministeerium Lai 39/41 EE-Tallinn 15056

Veterinaar- ja Toiduamet Väike-Paala 3 EE-Tallinn 11415

Websajt: https://www.riigiteataja.ee/ert/act.jsp?id=1046235

Tagħrif ieħor: —

Numru XA: XA 349/07

Stat Membru: L-Italja

Reġjun: Sardegna

Titolu ta' l-iskema ta' għajnuna: Legge regionale 11 marzo 1998, n. 8, articolo 23 (aiuti per i danni alla produzione agricola). Sostegno a favore degli allevatori per fronteggiare la scrapie degli ovicaprini — Indennizzi per la perdita di reddito — anni 2004-2007

Bażi ġuridika: L.R. 11 marzo 1998, n. 8, articolo 23.

Deliberazione della giunta regionale n. 25/34 del 3 luglio 2007 recante «Legge regionale 11 marzo 1998, n. 8, articolo 23 (aiuti per i danni alla produzione agricola) — Sostegno a favore degli allevatori per fronteggiare la scrapie degli ovicaprini — Indennizzi per la perdita di reddito — anni 2004-2007 — Direttive di attuazione».

Deliberazione della giunta regionale n. 42/16 del 24 ottobre 2007: Modifica della deliberazione della giunta regionale n. 25/34 del 3 luglio 2007 recante «Legge regionale 11 marzo 1998, n. 8, articolo 23 (aiuti per i danni alla produzione agricola) — Sostegno a favore degli allevatori per fronteggiare la scrapie degli ovicaprini — Indennizzi per la perdita di reddito — Anni 2004-2007 — Direttive di attuazione»

Nefqa annwali ppjanata fl-ambitu ta' l-iskema: L-allokazzjoni finanzjarja prevista għall-għajnuna, fir-rigward tat-telf matul is-snin 2004, 2005, 2006 u 2007, tammonta kumplessivament għal EUR 2 000 000

Intensità massima ta' l-għajnuna: L'intensità massima ta' l-għajnuna ġiet stabbilita għal 70 % tat-telf li jiġi kkalkolat billi jitqies il-valur tat-telf nett ta' produzzjoni, wara l-ispejjeż intermedji mhux mġarrba mir-raħħala (l-akkwist ta' għalf u l-ispejjeż sanitarji), iddifferenzjata skond jekk il-bhejjem humiex ta' razza pura jew irreġistrati fir-reġistru tal-bhejjem. Hawn taħt issib id-dettalji ta' kif għandu jinħadem il-kalkolu.

Il-valur tat-telf tal-produzzjoni tal-ħalib għal kull annimal ġie stabbilit abbażi tal-prezz medju tal-ħalib tan-nagħaġ maħruġ mill-ISMEA, fl-2006 jiġifieri EUR 0,57 għal kull litru, flimkien mal-produttività tan-nagħġa tas-Sardenja f'sena waħda, jiġifieri medja ta' 180 litru għan-nagħġa mhux tar-razza pura u 220 litru għan-nagħġa irreġistrata fil-kotba tar-razza.

Il-valur tal-ħaruf/gidi mitluf ġie stmat fil-medja ta' EUR 43, meta wieħed iqis piż medju ta' 9-10 kg/kull annimal għal prezz medju ta' EUR 4,5/kg, maħruġ skond l-elenku tal-prezzijiet tal-ħaruf għall-qatla, il-prezz tas-suq oriġinali mid-database ISMEA għax-xhur ta' Novembru u Diċembru 2006.

Il-produzzjoni kummerċjabbli ta' l-annimal hija rrappreżentata bil-valur tal-produzzjoni tal-ħalib flimkien mal-vlaur tal-ħaruf/il-gidi

Data ta' l-implimentazzjoni: L-għajnuna qed tiġi applikata għall-ovini u l-kaprini adulti kollha li nqatlu mill-4 ta' Lulju 2004 u b'ordni mill-awtorità tas-saħħa

Tul ta' żmien ta' l-iskema: Diċembru 2007

Għan ta' l-għajnuna: L-għajnuna qed tiġi applikata skond l-Artikolu 10 tar-Regolament u hi maħsuba bħala kumpens lill-produtturi fl-agrikoltura għat-telf tal-produzzjoni ta' l-annimali ovini u kaprini adulti li manifestaw is-sintomi tal-iscrapie, marda deġenerattiva li tolqot is-sistema nervuża tan-nagħġa u tal-mogħża, u li nqatlu b'ordni mill-awtorità tas-saħħa

Settur ikkonċernat: Produzzjoni mill-bhejjem: ovini u kaprini

Isem u indirizz ta' l-awtorità li tagħti l-għajnuna:

Regione autonoma della Sardegna Assessorato dell'agricoltura e riforma agro-pastorale Via Pessagno, 4 I-09125 Cagliari

Sit ta' l-internet: Għad-“Deliberazione n. 25/34 del 3 luglio 2007”:

http://www.regione.sardegna.it/documenti/1_72_20070703165033.pdf

Għall-anness:

http://www.regione.sardegna.it/documenti/1_72_20070703165715.pdf

Għad-“Deliberazione n. 42/16 del 24 ottobre 2007 che modifica la deliberazione n. 25/34 del 3 luglio 2007”:

http://www.regione.sardegna.it/documenti/1_72_20071024111304.pdf

Għall-anness

http://www.regione.sardegna.it/documenti/1_72_20071024111334.pdf

Tagħrif ieħor: Peress li m'hix possibbli d-dijanjosi ta' l-annimal bl-iscrapie meta jkun għadu ħaj, billi ma jeżisti l-ebda test biex il-marda tiġi identifikata, il-marda tista' biss tiġi suspettata abbażi ta' sintomi kliniċi, filwaqt li l-eżami tal-konferma jsir prinċipalment fuq il-moħħ jew, fuq skala iżgħar, fl-organi linfatiċi estratti mill-annimal mejjet.

Għaldaqstant il-kontroll tal-marda, meta din timmanifesta ruħha fil-merħla, isir bil-qtil selettiv ta' soġġetti li jkunu ġenetikament suxxettibbli għall-iscrapie, minbarra dispożizzjonijiet oħra ta' restrizzjonijiet, kif ipprovdut fir-Regolament tal-Kummissjoni (KE) Nru 1492/2004 tat-23 ta' Awwissu 2004. li ġie emendat bir-Regolament tal-Parlament Ewropew u tal-Kunsill, li jirrigwarda l-miżuri għall-eradikazzjoni ta' l-enċefalopatiji sponġiformi trażmissibbli fl-annimali ta' l-ispeċijiet bovini, ovini u kaprini.

B'mod partikolari, l-Anness VII tar-Regolament (KE) Nru 999/2001 imsemmi, kif ġie emendat bir-Regolament (KE) Nru 1492/2004, jirregola l-introduzzjoni ta' annimali fl-istabbilimenti fejn kienu twettqu l-qtil u l-qerda sħiħa ta' l-annimali ġenetikament suxxettibbli, u minħabba l-karatteristika ġenetika li dawn jistgħu jkollhom, mhuwiex permess id-dħul fl-istabbilimenti ta' l-annimali li ma għandhomx ir-rekwiżiti tal-karatteristiċi ġenetiki.

Ta' min isemmi li dan l-aħħar l-Amministrazzjoni Reġjonali nediet programmi speċifiċi li ġew finalizzati, minn naħa għat-titjib ġenetiku tal-merħliet ta' Sardenja u mill-oħra, biex jiġu ssuperati n-nuqqasijiet marbuta mat-tiġdid tal-merħliet b'annimali li jkunu reżistenti ġenetikament fil-postijiet tat-trobbija tal-bhejjem għall-qatla.

Fost il-programmi li ġew attivati, ta' importanza partikolari huwa l- “Piano Regionale di selezione genetica per la Resistenza alle Encefalopatie Spongiformi negli ovini per l'anno 2006”, stabbilit bil-għan li tissaħħaħ il-frekwenza ta' l-allele (ARR) tal-proteina prijonika li tagħti reżistenza fuq bażi ġenetika malli jfaqqgħu l-enċefalopatiji spoġiformi trażmissibili (EST), u l-programm għall-“Creazione e il mantenimento di un allevamento nucleo per la produzione di arieti omozigoti resistenti al locus PrP, da utilizzarsi prioritariamente in allevamenti focolaio”, li ġie stabbilit b'mod partikolari bil-għan tal-produzzjoni ta' mtaten omozigoti reżistenti intenzjonati għas-sodisfar tal-ħtiġijiet tal-merħliet li laqtithom il-marda.

Minkejja t-tnedija ta' dawn il-programmi, fir-rigward ta' l-effetti ta' l-implimentazzjoni tagħhom, iż-żmien li r-rikostruzzjoni tal-merħliet tirrikjedi, u għalhekk ukoll il-potenzjal produttiv ta' l-istabbiliment, jieħu fit-tul saħansitra meta dawn jiġu implimentati fl-istess żmien, għaliex l-effett jidba jidher biss sena wara l-qatla mad-dħul fil-produzzjoni ta' annimali żgħar ġejjin mis-sostituzzjoni interna, kif ġiet ipprogrammata abbażi ta' l-iskemi previsti ta' selezzjoni ġenetika; Barra minn hekk, għad jeżistu diffikultajiet biex jinstabu fis-suq annimali li jkunu ġenetikament adattati għar-rikostruzzjoni tal-merħla u li jkollhom il-karatteristiċi ġenetiki stabbiliti.

Għaldaqstant, peress li d-diffikultajiet msemmija jimpedixxu s-sostituzzjoni ta' l-annimali fix-xhur ta' wara l-qatla tagħhom, it-telf tal-produzzjoni, ikkalkolat abbażi tal-valuri msemmija taħt “Intensità massima ta' l-għajnuna”, jirrigwarda perjodu ta' sena waħda, meta wieħed iqis li t-trobbija tan-nagħġa ta' Sardenja issir prinċipalment għall-produzzjoni tal-ħalib u li l-produttività ta' l-ovini tal-ħalib ta' Sardenja hija staġjonali (normalment bejn Jannar u Lulju)

Stefania MANCA

Id-Direttur tas-Servizzi tal-Produzzjoni

Numru XA: XA 356/07

Stat Membru: Ir-Repubblika tas-Slovenja

Reġjun: Območje Občine Selnica ob Dravi

Titolu ta' l-iskema ta' l-għajnuna: Državne pomoči za ohranjanje in razvoj kmetijstva in podeželja v občini Selnica ob Dravi 2007-2013

Bażi ġuridika: Pravilnik o dodeljevanju državnih pomoči, pomoči de minimis in izvajanju drugih ukrepov razvoja podeželja v občini Selnica ob Dravi

Nefqa annwali ppjanata taħt l-iskema jew ammont kumplessiv ta' għajnuna individwali mogħtija lill-kumpanija:

2007: EUR 14 187

2008: EUR 15 000

2009: EUR 15 500

2010: EUR 17 000

2011: EUR 20 000

2012: EUR 22 000

2013: EUR 25 000

Intensità massima ta' l-għajnuna:

1. Investiment f'azjendi agrikoli għall-produzzjoni primarja:

— sa 50 % ta' l-ispejjeż eliġibbli fiż-żoni żvantaġġati,

— sa 40 % ta' l-ispejjeż eliġibbli f'żoni oħrajn,

— sa 60 % ta' l-ispejjeż eliġibbli f'LFAs (żoni żvantaġġati), u sa 50 % ta' l-ispejjeż eliġibbli f'żoni oħrajn, fil-każ ta' investimenti magħmula minn bdiewa żagħżagħ sa ħames snin minn meta jibdew joperaw.

L-appoġġ għandu jingħata għall-investiment għar-restawr tal-karatteristiċi tal-farm u x-xiri ta' tagħmir biex jintuża għall-produzzjoni agrikola, u fir-rigward ta' l-investiment f'uċuħ permanenti, għall-titjib fl-art agrikola u għall-ġestjoni tal-mergħat.

2. Konservazzjoni ta' bini tradizzjonali:

— sa 100 % ta' l-ispejjeż reali fir-rigward ta' karatteristiċi mhux produttivi,

— sa 60 %, jew sa 75 % f'żoni żvantaġġati, ta' l-ispejjeż reali fil-każ ta' assi produttivi tal-farms, sakemm l-investiment ma jwassalx għal kwalunke żieda fil-kapaċità produttiva tal-farm,

— għajnuna addizzjonali tista' tingħata b'rata sa 100 % biex tkopri l-ispejjeż żejda mġarrba bl-użu ta' materjali tradizzjonali meħtieġa biex jinżammu l-karatteristiċi patrimonjali tal-bini.

3. Għajnuna għall-ħlas ta' primjums ta' l-assigurazzjoni:

— jekk jiġi meqjus il-finanzjament mill-baġit nazzjonali, l-appoġġ muniċipali jtella' l-ammont ta' għajnuna sa 50 % ta' l-ispejjeż eliġibbli għall-politiki ta' assigurazzjoni għall-assigurazzjoni ta' l-uċuħ u l-frott u għall-assigurazzjoni tal-bhejjem kontra l-mard.

4. Għajnuna għat-tqassim mill-ġdid ta' l-art:

— sa 100 % ta' l-ispejjeż eliġibbli legali u amministrattivi, inklużi l-ispejjeż ta' spezzjoni.

5. Għajnuna biex tiġi promossa l-produzzjoni ta' prodotti agrikoli ta' kwalità:

— sa 100 % ta' l-ispejjeż eliġibbli; din għandha tingħata fil-forma ta' servizzi ssussidjati u ma għandhiex tinvolvi ħlasijiet diretti ta' flus lill-produtturi.

6. Provvediment ta' appoġġ tekniku fis-settur agrikolu:

— sa 100 % ta' l-ispejjeż li jikkonċernaw l-edukazzjoni u taħriġ tal-bdiewa, servizzi ta' konsulenza u l-organizzazzjoni ta' fora, kompetizzjonijiet, wirjiet, fieri, pubblikazzjonijiet, katalgi u websajts. L-għajnuna għandha tingħata fil-forma ta' servizzi ssussidjati u ma għandhiex tinvolvi ħlasijiet diretti ta' flus lill-produtturi

Data ta' l-implimentazzjoni: Novembru 2007 (l-għajnuna ma tingħatax qabel ma tiġi pubblikata is-sinteżi fuq il-websajt tal-Kummissjoni Ewropea)

Tul ta' żmien ta' l-iskema jew l-għotja ta' għajnuna individwali: Sal-31 ta' Diċembru 2013

Għan ta' l-għajnuna: Appoġġ lill-SMEs

Referenza għall-Artikoli tar-Regolament (KE) Nru 1857/2006 u l-ispejjeż eliġibbli: L-Artikoli 8-13 ta' l-abbozz tar-Regoli dwar l-għoti ta' l-għajnuna mill-Istat u l-għajnuna de minimis u l-implimentazzjoni ta' miżuri oħrajn ta' żvilupp rurali fil-muniċipalità ta' Selnica ob Dravi li jinkludu miżuri li jikkostitwixxu għajnuna mill-Istat skond l-Artikoli segwenti tar-Regolament tal-Kummissjoni (KE) Nru 1857/2006 tal-15 ta' Diċembru 2006 dwar l-applikazzjoni ta' l-Artikoli 87 u 88 tat-Trattat għall-għajnuna mill-Istat lill-impriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001 (ĠU L 358, 16 ta' Diċembru 2006, p. 3):

Artikolu 4: Investiment f'azjendi agrikoli,

Artikolu 5: Konservazzjoni tal-pajsaġġi u bini tradizzjonali,

Artikolu 12: Għajnuna għall-ħlas ta' primjums ta' l-assigurazzjoni,

Artikolu 13: Għajnuna għat-tqassim mill-ġdid ta' l-art,

Artikolu 14: Għajnuna biex tiġi promossa l-produzzjoni ta' prodotti agrikoli ta' kwalità,

Artikolu 15: Provvediment ta' appoġġ tekniku fis-settur agrikolu

Is-settur(i) ekonomiku/ċi konċernat(i): Agrikoltura

Isem u indirizz ta' l-awtorità li tagħti l-għajnuna:

Občina Selnica ob Dravi Slovenski trg 4 SLO-2352 Selnica ob Dravi

Indirizz ta' l-internet: http://www.izit.si/muv/index.php?action=showIzdaja&year=2007&izdajaID=421

(stran 859, št. predpisa 447)

Tagħrif ieħor: Il-miżura għall-ħlas tal-primjums ta' assigurazzjoni għall-uċuħ u l-frott tinkludi dawn il-kundizzjonijiet ta' maltemp li jistgħu jitqiesu bħal diżastri naturali: ġlata tar-rebbiegħa, silġ, sajjetti, nar ikkawżat mis-sajjetti, tempesti u għargħar.

Ir-Regoli tal-muniċipalità huma konformi mar-rekwiżiti tar-Regolament (KE) Nru 1857/2006 dwar il-miżuri li għandhom jiġu adottati mill-muniċipalità u d-dispożizzjonijiet ġenerali applikabbli (azzjonijiet ta' qabel l-għoti ta' l-għajnuna, akkumulazzjoni, trasparenza u monitoraġġ ta' l-għajnuna).

Sindku tal-muniċipalita ta' Selnica ob Dravi

Jurij LEP

Numru XA: XA 363/07

Stat Membru: Ir-Repubblika tas-Slovenja

Reġjun: Območje občine Sv. Andraž v Slov. goricah

Titolu ta' l-iskema ta' l-għajnuna jew isem il-kumpanija li tirċievi l-għajnuna individwali: Finančne intervencije v kmetijstvo v Občini Sv. Andraž v Slov. goricah

Bażi ġuridika: Pravilnik o dodeljevanju državnih pomoči za ohranjanje in razvoj kmetijstva in podeželja v občini Sv. Andraž v Slov. goricah

Nefqa annwali ppjanata jew ammont kumplessiv ta' għajnuna individwali mogħti lill-benefiċjarji:

2007: EUR 4 173

2008: EUR 4 173

2009: EUR 4 173

2010: EUR 4 173

2011: EUR 4 173

2012: EUR 4 173

2013: EUR 4 173

Intensità massima ta' l-għajnuna:

1. Investiment f'azjendi agrikoli għall-produzzjoni primarja:

— sa 50 % ta' l-ispejjeż eliġibbli fiż-żoni żvantaġġati,

— sa 40 % ta' l-ispejjeż eliġibbli f'żoni oħrajn,

— sa 60 % ta' l-ispejjeż eliġibbli fiż-żoni żvantaġġati fil-każ ta' investimenti magħmula minn bdiewa żgħażagħ fil-ħames snin mill-istabbiliment tagħhom. Il-bdiewa żgħażagħ għandhom ikunu konformi ma' l-Artikolu 22 tar-Regolament (KE) Nru 1698/2005.

L-għajnuna hija pprovduta fil-forma ta' għotjiet u l-kofinanzjament ta' l-interess fuq is-self.

Jingħata appoġġ għal investimenti fil-modernizzazzjoni ta' l-azjendi agrikoli (investiment fl-ipproċessar veġetali u l-produzzjoni tal-bhejjem) u l-ġestjoni ta' mergħat u art agrikola.

2. Għajnuna għall-ħlas ta' primjums ta' l-assigurazzjoni:

— l-ammont ta' appoġġ muniċipali huwa d-differenza bejn l-ammont ta' kofinanzjament tal-primjums ta' l-assigurazzjoni mill-baġit nazzjonali u sa 50 % ta' l-ispejjeż eliġibbli tal-primjums ta' assigurazzjoni għall-assigurazzjoni ta' l-uċuħ u l-frott u għall-assigurazzjoni tal-bhejjem kontra l-mard.

3. Provvista ta' appoġġ tekniku:

— sa 50 % ta' l-ispejjeż eliġibbli li jikkonċernaw l-edukazzjoni u taħriġ tal-bdiewa, servizzi ta' konsulenza, l-organizzazzjoni ta' fora, kompetizzjonijiet, wirjiet u fieri, pubblikazzjonijiet, katalgi u websajts u t-tixrid ta' l-għarfien xjentifiku.

— L-għajnuna tingħata fil-forma ta' servizzi ssussidjati u ma tinvolvix ħlasijiet diretti ta' flus lill-produtturi

Data ta' l-implimentazzjoni: Novembru 2007 (l-għajnuna ma tingħatax qabel ma tiġi pubblikata sinteżi fuq il-websajt tal-Kummissjoni Ewropea)

Tul ta' żmien ta' l-iskema jew l-għoti ta' l-għajnuna individwali: sal-31 ta' Diċembru 2013

Għan ta' l-għajnuna: Appoġġ lill-SMEs

Referenza għall-Artikoli tar-Regolament (KE) Nru 1857/2006 u l-ispejjeż eliġibbli: L-abbozz tar-Regoli dwar l-għoti ta' l-għajnuna mill-Istat għall-konservazzjoni u l-iżvilupp agrikolu u taż-żoni rurali fil-muniċipalità ta' Sv. Andraž v Slov. goricah jinkludi miżuri li jikkostitwixxu għajnuna mill-Istat skond l-Artikoli segwenti tar-Regolament tal-Kummissjoni (KE) Nru 1857/2006 tal-15 ta' Diċembru 2006 dwar l-applikazzjoni ta' l-Artikoli 87 u 88 tat-Trattat għall-għajnuna mill-Istat lill-impriżi żgħar u ta' daqs medju attivi fil-produzzjoni ta' prodotti agrikoli u li jemenda r-Regolament (KE) Nru 70/2001 (ĠU L 358, 16 ta' Diċembru 2006, p. 3):

l-Artikolu 4: Investiment f'azjendi agrikoli,

l-Artikolu 12: Għajnuna għall-ħlas ta' primjums ta' l-assigurazzjoni,

l-Artikolu 15: Provvediment ta' appoġġ tekniku fis-settur agrikolu

Is-settur(i) ekonomiku/ċi kkonċernat(i): Agrikoltura

Isem u indirizz ta' l-awtorità li tagħti l-għajnuna:

Občina Sv. Andraž v Slov. goricah Vitomarci 71 SLO-2255 Vitomarci

Indirizz ta' l-internet: http://www.lex-localis.info/UradnoGlasiloObcin/VsebinaDokumenta.aspx?SectionID=97cd483c-ae75-4180-a84d-3f07f9000a7c

Tagħrif ieħor: Il-miżura għall-ħlas tal-primjums ta' assigurazzjoni għall-uċuħ u l-frott tinkludi l-kundizzjonijiet ta' maltemp li jistgħu jitqiesu bħala diżastri naturali: ġlata tar-rebbiegħa, silġ, sajjetti, nar ikkawżat mis-sajjetti, tempesti u għargħar.

Ir-Regoli tal-muniċipalità huma konformi mar-rekwiżiti tar-Regolament (KE) Nru 1857/2006 dwar il-miżuri li għandhom jiġu adottati mill-muniċipalità u d-dispożizzjonijiet ġenerali applikabbli (stadji ta' qabel l-għoti ta' l-għajnuna, akkumulazzjoni, trasparenza u monitoraġġ ta' l-għajnuna).

Franci KREPŠA

Is-Sindku